‌નીજ્જર ૧૯૯પથી કેનેડાના સરેમાં કેનેડિયન પાસપોર્ટ પર જ રહે છે. પંજાબ સરકારે તેને આતંકવાદી જાહેર કર્યો છે અને ર૦૦૭ના શિંગાર સિનેમા બ્લાસ્ટમાં તે વોન્ટેડ છે. લુધિયાણા જિલ્લામાં થયેલા બ્લાસ્ટમાં કુલ છનાં મોત થયાં હતાં. બે સપ્તાહ પૂર્વે પાકિસ્તાની સરહદ નજીક આવેલા ગામ ચક કલાથી ધરપકડ કરાયેલ ખાલિસ્તાની ટેરર ફોર્સના સભ્ય મનદીપસિંહની પૂછપરછના આધારે આ રિપોર્ટ કેનેડા સરકારને સુપરત કરવામાં આવ્યો છે. તપાસ એજન્સીઓને જાણ થઇ છે કે મનદીપસિંહે પાકિસ્તાન સ્થિત આતંકી સંગઠન દલ ખાલસા ઇન્ટરનેશનલના વડા ગજિન્દરસિંહ અને નીજ્જર સાથે ફોન પર અનેક વખત વાતચીત કરી હતી.